Diari Oficial de la Generalitat Valenciana


Sumari del DOGV 7527, del 18-05-2015 (2015/4532)

ACORD de 15 de maig de 2015, del Consell, pel qual s'autoritza l'aprovació de dos expedients d'enriquiment injust i la imputació a càrrec del pressupost de la Generalitat de 2015 de les obligacions contretes a favor de les empreses Informática El Corte Inglés, SA i Gas Natural Comercializadora, SA.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7527

Data del DOGV
:   18-05-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/4532


Data del document
:   15-05-2015

Organisme emissor
:   Conselleria d'Hisenda i Administració Pública

Tipus de document
:   Acord

Descriptors 

:   * Conselleria d'Hisenda i Administració Pública

ACORD de 15 de maig de 2015, del Consell, pel qual s'autoritza l'aprovació de dos expedients d'enriquiment injust i la imputació a càrrec del pressupost de la Generalitat de 2015 de les obligacions contretes a favor de les empreses Informática El Corte Inglés, SA i Gas Natural Comercializadora, SA. [2015/4532]  
El Consell, en la reunió del dia 15 de maig de 2015, va adoptar l'acord següent:  
La Conselleria d'Hisenda i Administració Pública ha tramitat els dos expedients d'enriquiment injust que consten en l'annex, per obligacions contretes en els exercicis 2014 i 2015; estos expedients provenen de la necessitat d'atendre al compliment de les obligacions econòmiques de la Generalitat per haver rebut esta, satisfactòriament, els servicis prestats respectius.  
En aplicació del que disposa l'article 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, correspon al conseller d'Hisenda i Administració Pública sotmetre a l'autorització prèvia del Consell l'aprovació dels expedients d'enriquiment injust tramitats per l'esmentada conselleria.  
  
Així mateix, i d'acord amb l'article 39.5 de l'esmentada Llei 1/2015, de 6 de febrer, de la Generalitat, la imputació a l'exercici corrent de les obligacions econòmiques derivades dels mencionats expedients requerix l'autorització expressa del Consell, a proposta de la persona titular de la conselleria, amb un informe previ de la Intervenció General de la Generalitat, d'acord amb el que disposa el referit article 106 de l'esmentada llei.  
En conseqüència, en virtut del que disposen els articles 39.5 i 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, amb l'informe favorable de la Intervenció General de la Generalitat i a proposta del conseller d'Hisenda i Administració Pública, el Consell  
  
  
ACORDA  
  
Primer  
Autoritzar l'aprovació, pel conseller d'Hisenda i Administració Pública, dels dos expedients d'enriquiment injust que es relacionen en l'annex, per un import total de 706.073,34 euros (set-cents sis mil setanta-tres euros amb trenta-quatre cèntims), IVA inclòs.  
  
  
Segon  
Autoritzar la imputació al pressupost corrent de les obligacions contretes, durant els exercicis 2014 i 2015, amb les empreses relacionades en l'annex, per un import total de 706.073,34 euros (set-cents sis mil setanta-tres euros amb trenta-quatre cèntims), IVA inclòs.  
  
Tercer  
El present acord es publicarà en el Diari Oficial de la Comunitat Valenciana en el termini màxim de 10 dies, de conformitat amb el que preveu l'article 39.5 de l'esmentada Llei 1/2015.  
  
València, 15 de maig de 2015  
  
El conseller secretari,  
JOSÉ CÍSCAR BOLUFER  
  
  
  
ANNEX  
  
Concepte Import  
Rescabalament a favor de l'empresa Informática El Corte Inglés, SA, pels servicis professionals de suport i manteniment de servidors multipropòsit, base de dades i infraestructura del lloc de treball, servicis de manteniment maquinari dels llocs de treball, servidors i electrònica de xarxa, durant el període comprés entre l'1 d'octubre de 2014 i el 15 de març de 2015  
   
  
  
  
618.712,50 €  
Rescabalament a favor de l'empresa Gas Natural Comercializadora, SA, per subministrament d'energia elèctrica dels punts de consum en la ciutat administrativa 9 d'Octubre, durant el període d'octubre i novembre de 2014   
  
87.360,84 -